ທ່ານຮອງລັດຖະມົນຕີກະຊວງສາທາລະນະສຸກຫວຽດນາມ ເລກວາງເກື່ອງ
ແລະ ຄະນະຜູ້ແທນກະຊວງສາທາລະນະສຸກຫວຽດນາມ
(ພາບ: TTXVN)
ທີ່ການເຮັດວຽກກັບຄະນະຜູ້ແທນກະຊວງສາທາລະນະສຸກ ແລະ ສະຫວັດດີການສັງຄົມສ.ເກົາຫຼີ, 2 ຝ່າຍໄດ້ປຶກສາຫາລື ແລະ ເຫັນດີຕໍ່ເລື່ອງສ້າງເອກະສານຮ່ວມມືດ້ານສາທານະລະສຸກ 2 ປະເທດໃຫ້ສົມບູນແບບ, ຄາດວ່າຈະໄດ້ຮັບການລົງນາມໃນການຢ້ຽມຢາມຫວຽດນາມ ຄັ້ງຈະມາເຖິງຂອງລັດຖະມົນຕີກະຊວງສາທາລະນະສຸກ ແລະ ສະຫວັດດີການສັງຄົມສ.ເກົາຫຼີ.
ທ່ານຮອງລັດຖະມົນຕີ ເລກວາງເກື່ອງ ແລະ ຄະນະປະຕິບັດງານໄດ້ມີການເຮັດວຽກກັບຜູ້ອຳນວຍການໃຫຍ່ໂຄງການວັນນະໂລກທົ່ວໂລກຂອງ WHO, ທ່ານນາງ Tereza Laserva ເພື່ອປຶກສາຫາລືເລື່ອງເພີ່ມທະວີການຮ່ວມມືໃນໄລຍະຈະມາເຖິງ.
ທ່ານຮອງລັດຖະມົນຕີ ເລກວາງເກື່ອງ ກໍ່ໄດ້ເຂົ້າຮ່ວມກອງປະຊຸມຂັ້ນລັດຖະມົນຕີກ່ຽວກັບການປັດເຂ່ຍພະຍາດໄຂ້ຫຍຸງລາຍຢູ່ເຂດອະນຸພາກພື້ນແມ່ນ້ຳຂອງເປີດກວ້າງ ໂດຍຈີນ ແລະ ສີລັງກາ ປູກລະດົມ.
ຄະນະຜູ້ແທນຫວຽດນາມ ກໍ່ໄດ້ພົບປະກັບຄະນະຜູ້ແທນໄທ ເພື່ອປຶກສາຫາລືກ່ຽວກັບຂໍ້ສະເໜີຂອງຫວຽດນາມ ເປັນເຈົ້າພາບຈັດກອງປະຊຸມພັນທະມິດກະທຳອາຊີ ປາຊີຟິກ ກ່ຽວກັບແຫຼ່ງຊັບພະຍກອນມະນຸດຂະແໜງສາທາລະນະສຸກ (AAAH) ຄັ້ງທີ 10, ຄາດວ່າຈະດຳເນີນໃນເດືອນ ພະຈິກ 2018.
(ແຫຼ່ງຄັດຈາກ VOV)